**PAKKUMUSE ESITAMISE ETTEPANEK**

Põlva Vallavalitsus korraldab Põlva Vallavalitsuse 01.02.2019. a määruse nr 2 „Hankekord“ alusel alla lihthanke piirmäära jääva menetlusega riigihanke „Detailplaneeringu koostamine“ ning teeb ettepaneku esitada hinnapakkumus.

1. **Üldosa**

Hankija nimi: Põlva Vallavalitsus

Hankija registrikood: 75038581

Hankija kontaktandmed: Kesk 15, 63308 Põlva linn

Hankija esindaja, hanke eest Tiia Zuppur

vastutav isik ja täiendav info: e-post: tiia.zuppur@polva.ee

Riigihanke nimetus: „Detailplaneeringu koostamine“

Hankemenetluse liik: alla lihthanke piirmäära

Pakkumuse esitamise koht: e-posti teel: tiia.zuppur@polva.ee

Pakkumuse esitamise tähtpäev:17.08.2022

Pakkumuse eeldatav maksumus: 3 000 eurot millele lisandub käibemaks

Põlva Vallavalitsus soovib hinnapakkumust **Põlva linnas asuva Metsa tn 10 ja Metsa tn 12 katastriüksuste ja lähiala detailplaneeringu** (edaspidi *detailplaneering*) koostamiseks. Planeeringuala suurus on 1,41 ha vastavalt Põlva Vallavalitsuse 06.01.2021. a korralduse nr 2-3/1 lisale (lisa 2).

* 1. Detailplaneering on algatatud Põlva Vallavalitsuse 06.01.2021. a korraldusega nr 2-3/1 „Põlva linnas Piiri tn 22 ja Metsa tn 12 katastriüksuste ja lähiala detailplaneeringu algatamine ning keskkonnamõju strateegilise hindamise algatamata jätmine“. Detailplaneeringu nimetust ja koostamise eesmärki on täpsustatud Põlva Vallavalitsuse 05.05.2021 korraldusega nr 2-3/206 „Põlva linnas Piiri tn 22 ja Metsa tn 12 katastriüksuste ja lähiala detailplaneeringu nimetuse ja eesmärgi täpsustamine“.
  2. Detailplaneeringu koostamise eesmärgiks on jagada planeeringuala kruntideks, määrata kruntidele hoonestusala, ehitiste toimimiseks vajalike ehitiste võimalik asukoht, ehitiste ehituslikud, arhitektuurilised ja kujunduslikud tingimused, liikluskorralduse- ja haljastuse põhimõtted ning määrata moodustavatele kruntidele ehitusõigus kuni viie korter- ja/või ridaelamu (maksimaalselt 60 korterit) püstitamiseks.
  3. Detailplaneeringuga soovitakse teha ettepanek Põlva Vallavolikogu 20.12.2018 otsusega nr 1-3/60 kehtestatud Põlva valla üldplaneering 2029+ lahenduse muutmiseks ja lubada Põlva linnas Metsa tn 10 ja Meta tn 12 katastriüksustele moodustada väiksemaid krunte.
  4. Detailplaneeringu alusplaaniks koostatud geodeetiline alusplaan koos detailplaneeringu eelnõuga (avalikustatud 13.05. – 13.6.2022) antakse planeeringu koostajale üle. Uuringud ja ekspertarvamused, mille tegemise vajadus pole pakkumuse ajal teada, kuid mille vajadus selgub töö käigus, tehakse täiendavalt kokku lepitava tasu eest.

1. **Töö kirjeldus**
   1. Käesoleva riigihanke eesmärk on Põlva linnas asuva Metsa tn 10 ja Metsa tn 12 katastriüksuste ja lähiala detailplaneeringu koostamine.

Planeeringu koostaja peab koostama planeeringulahenduse vastavalt detailplaneeringu koostamise eesmärgile ja lähteseisukohtadele (lisa 3), arvestades sealjuures kehtivaid õigusakte, planeeringuid, arengukavasid, strateegiaid, standardeid jm asjassepuutuvaid dokumente.

* 1. Planeeringu koostaja kohalolu avalikul arutelul on vajalik.
  2. Detailplaneeringu koostamisel tuleb lähtuda planeerimisseaduses (PlanS) sätestatud nõuetest ning planeering vormistada vastavalt riigihalduse ministri 17.10.2019. a määrusega nr 1.1-1/50 kehtestatud „Planeeringu vormistamisele ja ülesehitusele esitatavad nõuded“.

1. **Nõudmised pakkumusele**
   1. Esitatav pakkumus peab vastama hankes esitatud tingimustele ja nõuetele. Alternatiivsete pakkumuste esitamine ei ole lubatud.
   2. Pakkumus peab olema jõus minimaalselt 60 päeva alates pakkumuse esitamise tähtpäevast.
   3. Pakkumus tuleb esitada eesti keeles.
   4. Pakkumus esitada detailplaneeringu koostamise ja vajalike uuringute teostamise kohta.
   5. Elektrooniliselt esitatud pakkumus (e-posti teel) peab olema digitaalselt allkirjastatud pakkuja juriidilise esindaja, volitatud isiku või pakkumuse eest vastutava isiku poolt.
   6. Edukaks pakkumiseks tunnistatakse madalaima maksumusega pakkumus.
   7. Pakkuja meeskonnas peab olema PlanS § 6 punktis 10 sätestatud nõudmistele vastav planeerija, kellel on vähemalt kolme aastane töökogemus.
2. **Pakkumuste hindamine ja edukaks tunnistamine**
   1. Edukaks pakkumiseks tunnistatakse madalaima maksumusega pakkumus.
3. **Hankelepingu sõlmimine**
   1. Hankija sõlmib edukaks tunnistatud pakkumuse esitanud pakkujaga hankelepingu vastavalt lisale 1.
   2. Hankelepingu sõlmimisel on aluseks pakkumuse esitamise ettepanek ja pakkumus.
   3. Hankija võib loobuda lepingu sõlmimisest ja lükata pakkumused tagasi, kui ilmnevad asjaolud, mille puhul osutub hankelepingu sõlmimine võimatuks.
4. **Läbirääkimiste pidamine ja kõigi pakkumuste tagasilükkamine**
   1. Hankija lükkab tagasi kõik pakkumused, mis ei vasta hanketeates ja selle lisades nõutud tingimustele.
   2. Hankija võib tagasi lükata kõik pakkumused, kui pakkumuste maksumused ületavad eeldatavat maksumust või muutuvad asjaolud mis muudavad lepingu sõlmimise võimatuks.
   3. Hankijal on õigus pidada hanketingimustele vastavate pakkumuste esitanud pakkujatega, läbirääkimisi esitatud pakkumuse sisu ja maksumuse ning hankelepingu tingimuste üle osas, mida hankija ei ole pakkumuse esitamise ettepanekus ja selle lisades määranud kohustuslike nõuetena (nö mittesiduvad tingimused).
5. **Esitatavad dokumendid**

Pakkuja peab esitama alljärgnevad dokumendid:

* hinnapakkumus vastavalt pakkumuse maksumuse vormile (vorm lisatud);
* vajadusel volikiri pakkumuse esitamiseks;
* pakkuja meeskonnas oleva planeerija vastavus punktis 3.7. esitatud nõudmistele.

1. **Lisad**

* Pakkumuse maksumuse vorm.
* Lisa 1 – Lepingu „Detailplaneeringu koostamise ja kulude kandmise“ eelnõu.
* Lisa 2 – Põlva Vallavalitsuse 06.01.2021. a korraldus nr 2-3/1 „Põlva linnas Piiri tn 22 ja Metsa tn 12 katastriüksuste ja lähiala detailplaneeringu algatamine ning keskkonnamõju strateegilise hindamise algatamata jätmine“ ja Põlva Vallavalitsuse 05.05.2021 korraldus nr 2-3/206 „Põlva linnas Piiri tn 22 ja Metsa tn 12 katastriüksuste ja lähiala detailplaneeringu nimetuse ja eesmärgi täpsustamine“.
* Lisa 3 – Detailplaneeringu lähteseisukohad.

**Pakkumuse maksumuse vorm**

1. Pakkuja kinnitus riigihankes osalemisel

|  |  |
| --- | --- |
| **Pakkuja andmed** |  |
| 1) Pakkuja nimi: |  |
| 2) Registrikood: |  |
| 3) Aadress: |  |
| 4) Kontaktisik  ja tema andmed: |  |
| 5) Telefon: |  |
| 6) Elektronposti aadress: |  |
| 7) Pank ja arvelduskonto nr: |  |

Esitame pakkumuse, mis sisaldab kõiki tegevusi antud hanke edukaks elluviimiseks muutumatu hinnaga.

1. Riigihankele „Detailplaneeringu koostamine“ pakkumuse kogumaksumus

ilma käibemaksuta on:………………………… eurot

käibemaks 20%…………………………. eurot

Pakkumuse kogumaksumus koos käibemaksuga on:………………………….. eurot.

1. Tuginedes oma ametialasele professionaalsusele, oleme pakkumuse koostamisel arvesse võtnud kõik tööd ja kulud, kaasa arvatud ka need tööd ja kulud, mis ei ole detailselt kirjeldatud pakkumuse esitamise ettepanekus ja selle lisades, kuid mis on vajalikud kirjeldatud tööde teostamiseks vastavalt esitatud nõuetele.
2. Kinnitame, et meie majanduslik seisund võimaldab häireteta teostada hanke objektiks olevaid töid ja meie käsutuses on hankelepingu täitmise tagamiseks vajalikud rahalised vahendid.
3. Kinnitame, et meie pakkumuse lahutamatuks osaks loetakse kõik dokumendid ning täiendavad lisad, mis on tehtud hanke käigus.
4. Võtame kohustuse, et meie pakkumus on arvestanud kõiki töid ja nõudeid antud pakkumuse ja eelarve koostamisel.
5. Käesolev pakkumus on jõus vähemalt 60 päeva alates pakkumuse esitamise tähtpäevast.
6. Meeskonna koosseis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nimi, pädevus, töökogemus)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nimi, pädevus, töökogemus)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/allkiri/ /Juriidilise esindaja nimi/ /ametikoht/

(volitatud esindajal lisada volikiri)